Герб на Казахстан
Гербът на Република Казахстан (от хералдическа гледна точка - емблема) представлява изображение на „шанърак“ – най-горната сводеста част на юртата, на небесносин фон, от който във всички страни във формата на слънчеви лъчи се разпръскват уйки (опори на юртата). Гербът е завършен с два крилати тулпари (митически животни, наподобяващи еднорози или пегаси). В долната част на герба стои надпис „Қазақстан“. Цветното изображение на държавния герб на Казахстан е изпълнено в небесносиньо и златно.

Автори на държавния герб са известните казахски художници Жандарбек Малибеков и Шота Уалиханов.

Националният символ е утвърден на 4 юни 1992 година.

Галерия

Вижте също 
 Национално знаме на Казахстан

Казахстан
Национални символи на Казахстан